open-index/open-wikipedia-markdown huggingface dataset:
Kalipsobīene

**Kalipsobīene** () vai **Marijas Kirī-Sklodovskas universitātes polārstacija** () ir vasaras sezonas Polijas polārstacija Arktikā. Izvietojusies Svalbāras arhipelāga lielākās salas Špicbergenas dienviddaļā Bellsunna dienvidu krastā. Stacija pieder Ļubļinas Marijas Kirī-Sklodovskas universitātei.

## Vēsture
Polārstacija ierīkota pamestā britu ogļraču apmetnē Kalipsobīenē. Apmetni 1918.—1919. gadā ierīkoja Londonas uzņēmums *Northern Exploration Company Ltd.*. Apmetne izbūvēta Kalipsostrandas *(Calypsostranda)* liedagā. Liedags nosaukts par godu britu ekspedīcijas kuģim *HMS Calypso*, kas 1895. gadā pētījis netālo Rešēršfjordu *(Recherchefjorden)*. 1986. gadā, pēc vienošanās ar Svalbāras gubernatoru, apmetne tika nodota poļu universitātei polārstacijas ierīkošanai.

Stacija aizņem četras no sešām palikušajām apmetnes ēkām. Tajās ierīkotas dzīvojamās telpas, laboratorijas un noliktavas. Netālu ierīkota meteostacija.

## Zinātniskā darbība
Galvenās izpētes jomas ir ģeomorfoloģija, ģeoloģija, augsnes zinātne, glacioloģija, hidroloģija, klimatoloģija un meteoroloģija, kā arī vides zinātne, botānika, bioķīmija un radioķīmija. Galvenie pētījumu temati attiecas uz kvartāro paleoģeogrāfiju un stratigrāfiju, mūsdienu morfogēnajiem procesiem, mūžīgo sasalumu, arktiskās augsnes fizikālajām un ķīmiskajām īpašībām, kā arī antropogēno piesārņojumu.

## Atsauces
Vaducas pils

**Vaducas pils** () ir 12. gadsimta celta pils Lihtenšteinā, paceļas virs valsts galvaspilsētas Vaducas, Lihtenšteinas firsta oficiālā rezidence. 

Pils īpašnieki no 12. gadsimta bija Zargansi. Švābijas kara laikā 1499. gadā to nodedzināja Šveices konfederācijas karaspēks. 1712. gadā kopā ar Vaducas grāfisti pili iegādājās Lihtenšteini, kuri ir pils īpašnieki līdz mūsdienām. Pils nav publiski pieejama apskatei.

## Galerija

Schloss_Vaduz_-_panoramio.jpg|Vaducas pils
Zámek_Vaduz.jpg|Vaducas pils
Schlossvaduzvineyards.jpg|Pils virs Vaducas pilsētas
GiorcesLiechtenstein2.jpg|Vaducas pils


## Ārējās saites
Jaroslava Švedova

**Jaroslava Švedova** (; dzimusi ) ir Krievijā dzimusi Kazahstānas tenisiste, spēlē ar labo roku. Divas reizes uzvarējusi *[[Grand Slam (teniss)|Grand Slam]]* turnīru dubultspēlēs — Vimbldonas čempionātā un ASV atklātajā čempionātā (abas reizes 2010. gadā kopā ar amerikānieti Vāniju Kingu). Vēl piecas reizes spēlējusi finālā — 4 reizes dubultspēļu finālā un vienu reizi jauktajās dubultspēlēs. 2016. gada februārī dubultspēļu rangā ieņēma trešo vietu.

Jaroslavas Švedovas tēvs ir krievs, bet māte — baškīriete. Viņas māte Nurzija Bahmanova 1992. gadā kļuva par pasaules čempioni 100 km skrējienā.

## Statistika
### Vietas ''Grand Slam'' turnīros

#### Vienspēlēs

#### Dubultspēlēs

#### Jauktās dubultspēles
Mauru pils

**Mauru pils** () ir mauru Marinīdu dinastijas 8. gadsimtā celta pils Gibraltārā. Mūsdienās daļēji drupās. Līdz 2010. gadam daļa no pils kalpoja kā cietums. Mūsdienās tūrisma objekts, kas pieejams apskatei.

Mauru pili gadsimtu gaitā kontrolējuši:
* Mauri (711—1309)
* Kastīlijas kronis (1309—1333)
* Mauri (1333—1462)
* Kastīlijas kronis (1462—1704)
* Hābsburgu Spānija (1704—1713)
* Lielbritānija (no 1713. gada)

## Galerija

Tower of Homage Gibraltar.jpg|Pils tornis
Moorish wall and tower Gibraltar.jpg|Pils mūri
Moorish Castle from Winston Churchill Avenue.jpg|Pils no Vinstona Čērčila avēnijas
Map of the Moorish Castle.gif|Pils shēma


## Ārējās saites
Reibumā un neziņā

**"Reibumā un neziņā"** () ir 1993. gada ASV kinokomēdija, kuras režisors, scenārija autors un viens no producentiem ir Ričards Linkleters. Galvenās lomas atveido Džeisons Londons, Metjū Makonahijs, Bens Afleks, Milla Jovoviča, Kols Hauzers un Pārkere Posija. Filmas pirmizrāde notika .

Filmā parādīta dažādu Teksasas jauniešu pēdējā skolas diena 1976. gada maijā.

## Atsauces

## Ārējās saites
Ivars Zdanovskis

**Ivars Zdanovskis** (dzimis  Rīgā) ir bijušais latviešu svarcēlājs. Piedalījies 1996. gada vasaras olimpiskajās spēlēs, kurās svara kategorijā līdz 94 kg izcīnīja 20. vietu. Ir trīskārtējs Latvijas čempions svarā līdz 99 kg (1994—1996).

## Atsauces

## Ārējās saites
Baranuvka

**Baranuvka** () vai **Stanislava Baranovska polārstacija Špicbergenā** (), arī **Verenhusa** (), ir vasaras sezonas Polijas polārstacija Arktikā. Izvietojusies Svalbāras arhipelāga lielākās salas Špicbergenas dienviddaļā Vedela-Jārlsberga Zemē pie Verenšelda glečera dienvidu morēnas. Stacija pieder Vroclavas universitātes Ģeogrāfijas un reģionālās attīstības institūtam.

## Vēsture
Verenšelda ledāja apkārtnē Polijas zinātnieki strādājuši kopš 1950. gadiem. Stacijas pirmā pastāvīgā ēka ierīkota 1971. gadā. Nosaukta par godu stacijas dibinātājam, poļu glaciologam Stanislavam Baranovskim (1935—1978; *Stanisław Baranowski*), kurš gāja bojā nelaimes gadījumā Arctovskas polārstacijā Antarktīdā. Stacija vairākkārt paplašināta un atjaunota. 1980. gadi otrajā pusē stacijā darbojās čehu glaciospeleologu grupa Josefa Rehāka vadībā.

## Zinātniskā darbība
Galvenās izpētes jomas ir klimatoloģija, glacioloģija, ģeomorfoloģija un ģeoloģija.

## Atsauces
Motorzāģa slaktiņš Teksasā: Atgriešanās

**"Motorzāģa slaktiņš Teksasā: Atgriešanās"** () ir 1995. gada ASV šausmu komēdija, kuras režisors, scenārija autors un viens no producentiem ir Kims Henkels. Galvenās lomas atveido Renē Zelvēgere, Metjū Makonahijs un Roberts Džekss. Filmas pirmizrāde notika  *South by Southwest* festivālā. Šī ir ceturtā filma *[[The Texas Chainsaw Massacre (filmu sērija)|The Texas Chainsaw Massacre]]* sērijā.

Pusaudžu grupa savā izlaiduma naktī iekļūst avārijā Teksasas mežā. Klīstot pa mežu, viņi ieklīst vecā lauku mājā, kurā mīt Leterfeiss un viņa trakā kanibālistisko psihopātu ģimene.

## Atsauces

## Ārējās saites
Ismails Ķemali

**Ismails Ķemali** (; dzimis , miris ) bija albāņu politiķis un publicists.

Osmaņu impērijas laikā bija ierēdnis, ieņēmis augstus amatus. Valsts pirmais premjerministrs no 1912. līdz 1914. gadam, bijis arī valsts pirmais ārlietu ministrs. Albānijas neatkarības deklarācijas galvenais autors, tiek uzskatīts par modernās Albānijas "dibinātāju tēvu".

Attēlots uz 500 leku banknotes kopš 1996. gada, pirms tam (1992—1996) bija attēlots uz 200 leku banknotes.
Laiks nogalināt

**"Laiks nogalināt"** () ir 1996. gada ASV krimināldrāmas filma, kas balstīta uz Džona Grišama tāda paša nosaukuma romānu. Filmas režisors ir Džoels Šūmahers. Galvenās lomas atveido Sandra Buloka, Semjuels Džeksons, Metjū Makonahijs, Kevins Speisijs, Brenda Frikere, Olivers Plats un Čārlzs S. Datons. Filmas pirmizrāde notika .

Kantonā, Misisipi štatā bezbailīgs jauns advokāts Džeiks Bridžens un viņa palīdze aizstāv Karlu Lī Heiliju, kuru apsūdz par divu vīriešu nogalināšanu; šie vīrieši pirms tam izvaroja un mēģināja nogalināt Karla 10 gadus veco meitu.

## Atsauces

## Ārējās saites
Amistada

**"Amistada"** () ir 1997. gada vēsturiskā drāmas filma, kas balstīta uz Džona Grishema tāda paša nosaukuma romānu. Filmas režisors un viens no producentiem ir Stīvens Spīlbergs. Galvenās lomas atveido Morgans Frīmens, Entonijs Hopkinss, Naidžels Hotorns, Metjū Makonahijs, Džimons Honsū, Deivids Peimers, Pīts Postlvaits un Stellans Skašgords. Filmas pirmizrāde notika .

Filmas sižets notiek 1839. gadā. Mendes cietumnieku sacelšanās uz Spānijas īpašumā esoša kuģa izraisa lielu strīdu Amerikas Savienotajās valstīs pēc tam, kad kuģi aiztur pie Longailendas krasta. Tiesai ir jāizlemj, vai cietumnieki ir vergi, vai viņi tomēr ir juridiski brīvi.

## Atsauces

## Ārējās saites
Ečmiadzinas katedrāle

{
  "type": "ExternalData",
  "service": "geoshape",
  "ids": "Q1294648"
}

**Ečmiadzinas katedrāle** () ir Armēņu apustuliskās baznīcas galvenā baznīca. Atrodas Vagaršapatā. Šī bija pirmā uzceltā katedrāle Senajā Armēnijā, kā arī tiek uzskatīta par vienu no pasaulē senākajām katedrālēm.

Oriģinālā baznīca uzcelta 4. gadsimta pašā sākumā, pēc tam, kad kristietība tika pieņemta kā valsts reliģija. Uzcelta pagānu tempļa vietā, simbolizējot pāreju no pagānisma uz kristietību. Mūsdienās esošā baznīca pamatā uzcelta 483.-484. gadā pēc vecās baznīcas izpostīšanas. Nozīmīga loma Armēnijā ne vien reliģiski, bet arī politiski un kulturāli. Nozīmīgs svētceļojumu galamērķis, viens no populārākajiem tūrisma objektiem valstī. 2000. gadā iekļauta UNESCO Pasaules mantojuma sarakstā kopā ar citām netālu esošajām viduslaiku baznīcām.

## Atsauces

## Ārējās saites
Kāzu rīkotāja

**"Kāzu rīkotāja"** () ir 2001. gada ASV romantiskā kinokomēdija, kuras režisors ir Ādams Šenkmens. Galvenās lomas atveido Dženifere Lopesa, Metjū Makonahijs, Bridžete Vilsone-Samprasa, Džastins Čamberss, Džūdija Grīra, Alekss Roko, Džoanna Glīsone un Čārlzs Kimbro. Filmas pirmizrāde notika .

Mērija Fiora ir Sanfrancisko veiksmīgākā kāzu rīkotāja, kura zina gan visus trikus, gan visus noteikumus. Tomēr kādu dienu viņa pārkāpj vissvarīgākajam noteikumam: viņa iemīlas līgavainī.

## Atsauces

## Ārējās saites
Septiņas dzīves

**"Septiņas dzīves"** () ir 2008. gada drāmas filma, kuras režisors ir Gabriels Mačino. Galvenās lomas atveido Vills Smits, Rosario Dosone, Maikls Īlijs, Berijs Pepers, Oktāvija Spensere un Vudijs Harelsons. Filmas pirmizrāde notika .

Filmas galvenais varonis dodas neparastā ceļojumā, lai mainītu septiņu cilvēku dzīves.

## Atsauces

## Ārējās saites
Piramidene

**Piramidene** () vai **Piramida** () ir pamests kalnraču ciemats Svalbārā. Izvietojies arhipelāgā lielākās salas Špicbergenas vidusdaļā Diksona Zemē, Billes fjorda austrumu krastā 50 km no Longjērbīenes. Ciematu saskaņā ar Svalbāras līgumu pārvalda Krievijas valsts uzņēmums *[[Arktikugol]]*. Piramidene kopš 1998. gada ir pamesta, bet iekonservēta. Tā pēdējos gados ir populārs tūrisma galamērķis un tūristiem ir atjaunota un pieejama daļa no ciemata infrastruktūras — viesnīca, ēdnīca, bārs, veikals u.c. Savu nosaukumu ciemats ieguvis no piramidālās formas kalna, kuram līdzās tas uzbūvēts.

## Vēsture
1910. gadā koncesiju akmeņogļu ieguvei Mimerdālenes ziemeļaustrumos ieguva Zviedrijas kompānija *Spetsbergens Svenska Kolfalt*. 1911. gadā sākās šahtas un kalnraču apmetnes izbūve Petuniabuktas un Mimerbuktas krastā. Raktuves vairākkārt mainīja īpašnieku, līdz 1931. gadā tās nonāca PSRS tresta *Arktikugol* īpašumā. Šahtas un ciemata izbūve sākās 1939. gadā, bet, sākoties 2. pasaules karam, infrastruktūra pirms evakuācijas tika iznīcināta. Būvniecība atsākās 1946. gadā. 1960.—1980. gados ciematā bija ap 1000 iedzīvotāju, tika uzbūvētas daudzstāvu dzīvojamās mājas, bibliotēka, sporta komplekss, baseins, ziemas dārzs, elektrostacija, tika ierīkota osta ogļu iekraušanai. Ciematam bija sava ferma un siltumnīcas. Padomju laikā lielākā daļa ciemata iedzīvotāju bija ukraiņi no Donbasa un Volīnijas.

Šahta tika slēgta 1998. gadā sakarā ar pieaugošajām ieguves pašizmaksām. Ieguvi apgrūtināja arī sarežģītie ģeoloģiskie apstākļi, kā arī izdevumi endogēnā pazemes ugunsgrēka, kas sākās 1970. gadā, lokalizēšanai. Kopš 2007. gada ciematā kompānija *Arktikugol* attīsta tūrismu, kura galvenā tēma ir padomju laikmeta kultūrvēsturiskā vide.

## Atsauces
Mihails Ņesterovs

**Mihails Vasiļevičs Ņesterovs** (; dzimis , miris ) bija Krievijas Impērijas un Padomju Savienības gleznotājs, no 1889. gada Peredvižņiku biedrības loceklis. 1886. gadā beidzis Maskavas glezniecības, tēlniecības un arhitektūras skolu. 1941. gadā ieguva Staļina prēmiju, bet 1942. gadā atzīts par Krievijas PFSR nopelniem bagāto mākslas darbinieku.

## Ņesterova gleznas

Mikhail Nesterov 009.jpeg|“Vientuļnieks” (1889)
Mikhail Nesterov 001.jpg|“Pusaudža Bartolomeja vīzija” (1890)
Mikhail Nesterov 002.jpg|*Великий постриг* (1898)
Mikhail Nesterov 022.jpeg|*Под Благовест* (1897)
Nesterov SaintRussia.JPG|“Svētā Krievzeme” (1901–1906)
NesterovMV NaRusi206x483GTG.jpg|“Krievijā. Tautas dvēsele” (1914-1916)


## Ārējās saites
Sofi Marinova

**Sofija Marinova Kameņova** (, plašāk pazīstama kā **Sofi Marinova** (); dzimusi  Sofijā) ir bulgāru dziedātāja un dziesmu autore. Sofi piedalījās 2012. gada Eirovīzijas dziesmu konkursā Baku, Azerbaidžānā, pārstāvot Bulgāriju ar dziesmu *[[Love Unlimited]]*. Savā pusfinālā viņa ieguva 11. vietu, kas neļāva kvalificēties finālam.

## Atsauces

## Ārējās saites
Marija Stadņika

**Marija Stadņika** (; dzimusi ) ir Azerbaidžānas, bijusī Ukrainas, cīkstone, 2008., 2012., 2016. un 2020. gada vasaras olimpisko spēļu medaļas ieguvēja, Azerbaidžānas Nopelniem bagāta sporta meistare.

## Biogrāfija
2006. gadā Marija Stadņika, startējot zem Ukrainas karoga, uzvarēja Eiropas čempionātā Maskavā, bet tika diskvalificēta dopinga dēļ. 2007. gadā diskvalifikāciju atcēla, taču Ukrainā viņai teica, ka šajā olimpiskajā ciklā cīkstonēm svara kategorijā līdz 48 kg pirmais numurs būs Irina Merleni. Marijai tika atņemtas iespējas iekļūt Ukrainas olimpiskajā komandā, tādēļ viņa pieņēma Azerbaidžānas piedāvājumu. Rezultātā 2008. gada olimpiskajās spēlēs Marija Stadņika un Irina Merleni izcīnīja bronzas medaļas un apbalvošanas ceremonijā uz pjedestāla pakāpiena stāvēja blakus.

2008. gada vasaras olimpiskajās spēlēs Marija Stadņika pirmajā cīņā zaudēja Kanādas cīkstonei Kerolai Huiņai. Tomēr, kad kanādiete iekļuva finālā, Marija ieguva tiesības piedalīties gandarījuma cīņās par bronzas medaļu. Pirmajā gandarījuma cīņā viņa uzveica korejieti Kimu Hjundžu, pēc tam cīņā par bronzu arī Kazahstānas cīkstoni Tatjanu Bakatjuku.

Pēc šī sasnieguma Stadņika uzvarēja astoņos Eiropas čempionātos (2008, 2009, 2011, 2014, 2016, 2017, 2018, 2021) un 1. (2015) un 2. (2019) Eiropas spēlēs, kļuva par 2009. un 2019. gadā pasaules čempioni, kā arī izcīnīja pasaules čempionāta trīs sudraba (2011, 2015, 2018) un vienu bronzas (2014) medaļu.

2012. gada olimpiskajās spēlēs Londonā Stadņika pusfinālā beidzot tikās ar Merleni, uzvarēja un iekļuva finālā, kur zaudēja japānietei Hitomi Obarai, iegūstot sudraba medaļu.

Arī 2016. gada vasaras olimpiskajās spēlēs Riodežaneiro Marija ieguva sudraba medaļu, šoreiz finālā zaudējot citai japānietei Eri Tosakai.

2021. gada augustā Tokijā Stadņika piedalījās 2020. gada vasaras olimpiskajās spēlēs, kur svara kategorijas līdz 50 kg turnīra pusfinālā zaudēja nākamajai čempionei japāņu cīkstonei Jui Susaki, bet pēc tam uzvarēja cīņā par trešo vietu un ieguva bronzas medaļu.

## Apbalvojumi un pagodinājumi
* Medaļa "Progress".
* Ordenis "Slava".
* Ordenis "Par kalpošanu Tēvzemei", 2. pakāpe.

## Atsauces

## Ārējās saites

* Marijas Stadņikas biogrāfiskie dati
Elšebī Bošra

**Elšebī Bošra** (; dzimusi 1995. gadā) ir Jordānijas FIDE meistare šahā (2012).

## Biogrāfija
2011. gadā uzvarējusi Arābu valstu jauniešu šaha čempionātā U16 vecuma grupā meitenēm. Uzvarējusi Jordānijas sieviešu šaha čempionātos (2015, 2018). Divus gadus pēc kārtas izcīnījusi bronzas medaļu Arābu valstu individuālajā sieviešu šaha čempionātā (2016, 2017). Tāpat divus gadus pēc kārtas uzvarējusi Arābu valstu sieviešu šaha ātrspēles čempionātos (2016, 2017).

Pārstāvējusi Jordānijas komandu lielākajos komandu šaha turnīros:
* Pasaules šaha olimpiādēs piedalījusies 6 reizes (2010-2018). Individuālajā vērtējumā izcīnījusi zelta (2018) medaļu;
* Āzijas komandu šaha čempionātos sievietēm piedalījusies 2016. gadā;
* Panarābu komandu šaha čempionātā sievietēm piedalījusies 2011. gadā un komandu vērtējumā izcīnījusi sudraba medaļu.

## Atsauces

## Ārējās saites
Monako pils

**Monako pils** () ir 12. gadsimtā celta pils Monako, Monako prinču oficiālā rezidence.

Pils dibināta 1191. gadā kā Dženovas cietoksnis. 1297. gadā to sagrāba Grimaldi dzimta, un tie ir pils ir īpašnieki līdz pat mūsdienām. Grimaldi valdīja pili iesākumā kā feodāļi, bet no 17. gadsimta — kā suverēni prinči. 1793. gadā Monako anektēja Francija, tomēr 1814. gadā tā tika atjaunota, un pils atdota Grimaldi. Tā daudzkārt pārbūvēta, mainoties Grimaldi dzimtas finansiālajam un politiskajam stāvoklim. Mūsdienās daļa Monako pils iekštelpu ir atvērtas publikas apskatei. Pils pagalmā mēdz notikt simfoniskās mūzikas koncerti.

## Galerija

Wachablösung der Palastwache am Fürstenpalast im Fürstentum Monaco - Foto Wolfgang Pehlemann DSC09744.jpg|Pils sardzes maiņa
Extérieur du palais de la principauté de Monaco.jpg|Pils ārskats
Monacoc1890.jpg|Pils 1890. gadā
Royal_Palace_Monaco_plan2.svg|Pils shēma


## Ārējās saites
Ļvivas starptautiskā lidosta

**Ļvivas Galīcijas Danilo starptautiskā lidosta** (; IATA: **LWO**, ICAO: **UKLL**) ir starptautiska lidosta Ukrainā, Ļvivā, 6 kilometrus no pilsētas centra. Tā ir nosaukta 13. gadsimta valdnieka Galīcijas Danilo vārdā.

Lielākā lidosta Rietumukrainā un pirms kara sākuma bija trešā Ukrainā pēc pasažieru plūsmas un maršrutu tīkla (aiz Kijivas lidostas un okupētās Simferopoles lidostas). Atrodas Sknilovkas mikrorajonā, 7 km uz dienvidrietumiem no pilsētas centra. Lidosta atklāta 1929. gadā, aizstājot veco Ļvivas lidostu Levandivkā.

Lidosta tika rekonstruēta saistībā ar 2012. gada Eiropas čempionātu futbolā, kura spēles notika arī Ļvivā. Būtiskākās izmaiņas rekonstrukcijas rezultātā: tika uzbūvēts jauns pašažieru terminālis “A” un pagarināts skrejceļš. Pēc skrejceļa rekonstrukcijas lidosta var uzņemt lielākas lidmašīnas.

## Statistika




## Atsauces

## Ārējās saites

*
Miro Heiskanens

**Miro Heiskanens** (; dzimis ) ir somu hokejists, spēlē aizsarga pozīcijā. Pašlaik (2026) Heiskanens pārstāv NHL komandu Dalasas "Stars". Iepriekš Heiskanens ir spēlējis Somijas hokeja līgas komandā HIFK.

Somijas hokeja izlases sastāvā ir spēlējis 2018. gada Pasaules čempionātā. 2022. gada Pasaules čempionātā izlases sastāvā izcīnīja zelta medaļu.

## Ārējās saites

## Atsauces
Princeses Julianas starptautiskā lidosta

**Princeses Julianas starptautiskā lidosta** () ir Sintmārtenas galvenā lidosta. Lidostas skrejceļš atrodas ekstremāli tuvu Maho pludmalei, kas pulcē lidmašīnu vērotājus, bet vietējos bāros uzstādīti lidojumu saraksti.

Lidostu uzcela ASV armijas vajadzībām Otrā pasaules kara laikā 1942. gadā. 1943. gadā tika veikts pirmais komerciālais lidojums. 1944. gadā lidostu apmeklēja princese (vēlāk karaliene) Juliana un lidosta ir nosaukta viņas vārdā. Lidosta modernizēta 1964., 1985. un 2001. gadā. 2017. gadā lidosta cieta viesuļvētras "Irma" laikā.

Regulārie lidojumi visu gadu:
* : Veli
* : Sentdžonsa
* : Oranjestade
* : Atlanta, Džona Kenedija lidosta, Filadelfija, Maiami, Ņuarka, Šarlota
* : Kristiansteda, Šarlote Amālija
* : Bonaire, Sintēstatiusa, Saba
* : Tortola, Virdžīngorda
* : Rozo
* : Santjagodeloskabaljerosa, Santodomingo
* : Parīze (Orlī, Šarla de Golla lidosta)
* : Puentapitra
* : Portoprensa
* : Kingstona
* : Monreāla, Toronto
* : Vilemstade
* : Shiphola
* : Panama
* : Sanhuana
* : Gustavija
* : Nevisa, Bastera
* : Kastri
* : Portofspeina

## Galerija

Air_Caraibes_Airbus_A330-323X_Breidenstein-2.jpg|Pasažieru lidmašīna nolaižoties
SXMDanger.jpg|Brīdinājuma zīme
SXM-Maho-A343-takeoff-800.jpg|Maho pludmale lidmašīnai paceļoties
06-SXM-airport1s.jpg|lidostas iekštelpas


## Ārējās saites

*
Juliuss Honka

**Juliuss Honka** (, dzimis ) ir somu hokejists, spēlē aizsarga pozīcijā. Pašlaik (2024) Honka pārstāv Šveices hokeja līgas vienību *[[SC Bern]]*. No 2016. līdz 2019. gadam spēlēja NHL klubā Dalasas "Stars".

## Spēlētāja karjera
Laika posmā no 2016. līdz 2019. gadam Honka aizvadīja 87 spēles Nacionālās hokeja līgas kluba Dalasas "Stars" rindās, tās pamatsastāvā tā arī līdz galam nespējot nostiprināties. 2019.—20. gada sezonu aizsargs aizvadīja SM līgas vienībā Jiveskiles JYP, taču tad atgriezās "Stars", parakstot divvirzienu līgumu. Nespējot iekļūt NHL vienības sastāvā, tika nosūtīts uz AHL komandu Teksasas "Stars". 2021. gada maijā parakstīja līgumu ar Zviedrijas hokeja līgas klubu *[[Luleå HF]]*.

Somijas hokeja izlases sastāvā Juliuss Honka ir spēlējis 2017. un 2018. gada Pasaules čempionātā.

## Ārējās saites
Romans Polāks

**Romans Polāks** (; dzimis ) ir čehu bijušais hokejists, spēlēja aizsarga pozīcijā.

## Spēlētāja karjera
Polāks ir spēlējis NHL klubos Sentluisas "Blues", Toronto "Maple Leafs" un Dalasas "Stars", kā arī AHL komandā Piorijas "Rivermen" un Čehijas Ekstralīgas komandā HC Vítkovice Steel.

Čehijas hokeja izlases sastāvā ir spēlējis 2009. un 2014. gada Pasaules čempionātā, un 2010. gada ziemas olimpiskajās spēlēs.

## Ārējās saites
Jaunavas tornis

**Jaunavas tornis** () ir 12. gadsimta piemineklis Baku, Azerbaidžānā.

Viens no Azerbaidžānas populārākajiem objektiem. Kopā ar Širvanšahu pili iekļauts UNESCO Pasaules mantojuma sarakstā. 20. gadsimta 60. gados tornī ierīkots muzejs par Baku vēsturi, 21. gadsimta muzeja izveidē piedalījušies arī Latvijas pārstāvji. Gandrīz 30 metrus augsts. Vēsturiski izmantots pilsētas aizsardzībai.

## Atsauces
Valsts ienaidnieks

**"Valsts ienaidnieks"** () ir 1998. gada ASV asa sižeta trillera filma, kuras režisors ir Tonijs Skots. Galvenās lomas atveido Vills Smits, Džīns Hekmens, Džons Voits, Redžīna Kinga, Lorēns Dīns, Džeiks Burijs, Barijs Pepers un Gabriels Bairns. Filmas pirmizrāde notika .

Advokāts Roberts Kleitons Dīns kļūst par korumpēta politiķa un viņa padoto mērķi pēc tam, kad Dīns nejauši iegūst nopietnus pierādījumus politiska rakstura slepkavībai.

## Atsauces

## Ārējās saites
Tiesības uz laimi

**"Tiesības uz laimi"** () ir 2006. gada biogrāfiskā drāmas filma, kas balstīta uz Krisa Gārdnera tāda paša nosaukuma memuāriem. Filmas režisors ir Gabriels Mačino. Galvenās lomas atveido Vills Smits, Džeidens Smits un Tendija Ņūtone. Filmas pirmizrāde notika .

Pārdevējs pieņem aizbildniecībā savu dēlu laikā, kad viņš ir gatavs mainīt savu karjeru un dzīvi.

## Atsauces

## Ārējās saites
Henkoks (filma)

**"Henkoks"** () ir 2008. gada ASV supervaroņu kinokomēdija, kuras režisors ir Pīters Bergs. Galvenās lomas atveido Vills Smits, Šarlīze Terona un Džeisons Beitmens. Filmas pirmizrāde notika  Parīzē.

Henkoks ir alkohola supervaronis, kura sliktā uzvedība regulāri rada miljoniem dolāru lielus zaudējumus. Henkoks sāk mainīties pēc tam, kad cilvēks, kuru viņš izglābj, palīdz Henkokam uzlabot savu publisko tēlu.

## Atsauces

## Ārējās saites
Andrjus Gudžus

**Andrjus Gudžus** (; dzimis ) ir lietuviešu vieglatlēts, startē diska mešanas sacensībās.

Guvis panākumus junioru līmenī, ir pasaules junioru un Eiropas U-23 čempions.  Riodežaneiro, Brazīlijā, ieņēmis 12. vietu. Nākamajā gadā pasaules čempionātā izcīnīja zelta medaļu, šo panākumu atkārtojot arī 2018. gada Eiropas čempionātā. 2017. gada IAAF Dimanta līgas sezonas uzvarētājs diska mešanā. Gudžus 2017. un 2018. gadā tika atzīts par Lietuvas gada labāko sportistu.

 Tokijā (notika 2021. gadā) ieguva sesto vietu. 2022. gada Pasaules čempionātā Jūdžīnā izcīnīja bronzu. Regulāri startējis nozīmīgāko sacensību finālos.  Parīzē ierindojās astotajā vietā.

## Ārējās saites
Ramils Gulijevs

**Ramils Gulijevs** (; dzimis ) ir Azerbaidžānā dzimis Turcijas vieglatlēts, startē sprinta distancēs, lielākos panākumus guvis 200 m distancē, kur bijis pasaules un Eiropas čempions.

Karjeras sākumā pārstāvējis dzimto Azerbaidžānu. Kļuva par Universiādes un Eiropas junioru čempionu 200 m distancē. 2013. gadā sāka pārstāvēt Turciju starptautiskajās sacensībās.

2016. gada Eiropas čempionātā 200 m distancē izcīnījis sudraba medaļu. 2017. gada pasaules čempionātā kļuva par čempionu 200 m distancē, kļūstot par pirmo Turcijas sportistu, kas pasaules čempionātā izcīnījis zelta medaļu. Šo panākumu atkārtoja arī nākamajā gadā notikušajā Eiropas čempionātā, kur kopā ar komandas biedriem izcīnīja sudraba medaļu arī 4x100 m stafetē.

## Ārējās saites
Mežonīgie rietumi (filma)

**"Mežonīgie rietumi"** () ir 1999. gada asa sižeta vesterns, kas balstīts uz 20. gadsimta 60. gadu tāda paša nosaukuma televīzijas seriālu. Filmas režisors un viens no producentiem ir Berijs Sonenfelds. Galvenās lomas atveido Vills Smits, Kevins Klains, Kenets Brana, Salma Hajeka un Teds Levains. Filmas pirmizrāde notika  Losandželosā.

Filmas galvenie varoņi ir ASV Slepenā dienesta aģenti Džeimss T. Vests un Artēmuss Gordons, kuriem jāizglābj prezidents Grānts no ļauna izgudrotāja.

## Atsauces

## Ārējās saites
Argolidas nome

**Argolidas nome** (gr. Νομός Αργολίδας) ir viena no Peloponēsas perifērijas nomēm, kas atrodas Peloponēsas pussalas ziemeļaustrumos. Ziemeļos tā robežojas ar Korintijas nomi, dienvidrietumos ar Arkādijas nomi, bet ziemeļaustrumos ar Atikas perifērijas Pirejas nomi. Ziemeļos tai ir izeja pie Saronika līča, bet dienvidos to apskalo Argolidas līcis. Argolidas nomes administratīvais centrs ir Nauplija. Argolidas nome iekļauj sevī Argolidas vēsturisko apgabalu, kurā bronzas laikmetā atradās Mikēnu civilizācija, bet vēlāk tādi nozīmīgi senās Grieķijas kultūras centri kā Argosa, Epidaura, Troizēna u.c.

## Administratīvais iedalījums
left|250 px|thumb|Argolīdas nomes dalījums dēmos
Argolīdas nome ir sadalīta četrās pašvaldībās jeb dēmos:

# Nauplijas dēms
# Argosas-Mikēnu dēms
# Epidauras dēms
# Ermionīdas dēms
Sarapula

**Sarapula** (krievu un ) ir pilsēta Krievijā, Udmurtijas Republikā. Izvietojusies republikas dienvidaustrumos Kamas upes krastā.

## Vēsture
Pirmoreiz Sarapula ir minēta 1596. gadā. 1780. gadā tā ieguva pilsētas statusu un kļuva par Krievijas Impērijas Sarapulas apriņķa centru. No 1934. līdz 1937. gadam pilsēta atradās Kirovas apgabala sastāvā, 1937. gadā tā tika pievienota Udmurtijas APSR.

Šobrīd pilsēta ir sadalīta 25 mikrorajonos un ir trešā lielākā Udmurtijas pilsēta aiz Iževskas un Votkinskas. Pēc 2018. gada datiem Sarapulā dzīvo 97 305 cilvēki. Kopš 2018. gada 27. septembra Sarapulai ir sadraudzības attiecības ar Jelabugas pilsētu.

## Atsauces

## Ārējās saites
Azerspace-2 / Intelsat 38

***Azerspace-2 / Intelsat 38*** ir Azerbaidžānas sakaru operatora *[[Azərkosmos]]* un *[[Intelsat]]* sakaru pavadonis. Tas orbītā tika palaists 2018. gada septembrī. Pavadonis paredzēts sakaru nodrošināšanai klientiem Eiropā, Centrālāzijā, Dienvidāzijā, Vidējos Austrumos un Āfrikā.

Kosmisko aparātu izgatavoja ASV uzņēmums *[[Space Systems/Loral]]* uz platformas *[[SSL-1300]]* bāzes. Tam ir 35 Ku joslas raidītāji. Izmēri saliktā stāvoklī: 5,6 × 2,5 × 3,2 m.

2015. gada februārī *[[Azərkosmos]]* noslēdza stratēģisko vienošanos ar *[[Intelsat|Intelsat S.A]]* par kopēju sakaru pavadoni ģeostacionārā orbītas punktā 45° austrumu garuma. Projektam Kanādas kredīta un eksporta aģentūra *Export Development Canada* sniedza atvieglotu aizdevumu.

*Azerspace-2* tika palaists  06:38 *[[UTC]]* ar nesējraķeti *[[Ariane 5ECA]]* (lidojums *VA-243*) no Gviānas kosmiskā centra kopā ar sakaru pavadoni *[[Horizons 3e]]*.

Ģeostacionāro orbītu pavadonis sasniedza ar saviem dzinējiem. 2018. gada decembrī tas tika izvietots punktā 63,8°  austrumu garuma testēšanas fāzei. 2019. gada janvārī *Azerspace-2 / Intelsat 38* tika pārvietots uz pozīciju 45° austrumu garuma, līdzās *[[Intelsat 12]]*, kur tika sākta tā ekspluatācija.

## Atsauces

## Ārējās saites
* Azerspace-2
* Intelsat 38 at 45° E Intelsat
* Azerspace 2/Intelsat 38 Gunter Dirk Krebs 
* AzerSpace 2/Intelsat 38 at 45.0°E LyngSat, televīzijas kanālu uzskaitījums
Touršvotls

**Touršvotls** ( — 'Tora lauks') ir nacionālais futbola stadions Touršhavnā, Fēru Salās. Celts 1999. gadā, notiek renovācija, kuru plānots pabeigt 2021. gadā. Ietilpība — 6040 skatītāju. Stadionā bāzējas Fēru Salu futbola izlase.

## Ārējās saites

* Stadiona profils ''stadiumdb.com''
Rokas tunelis

**Rokas tunelis** (, , ) ir 1984. gadā uzcelts autoceļa tunelis, kas vairāk nekā 2000 metru augstumā šķērso Lielā Kaukāza grēdu. Tas ir 3730 metrus garš, 7,5 metrus plats un 4,75 metrus augsts, pabeigšanās gadā tas bija PSRS garākais kalnu tunelis. Kā Transkaukāza maģistrāles sastāvdaļa savieno Krieviju (Ziemeļosetiju) ar Gruziju, bet faktiski dienvidu pusi kontrolē pašpasludinātā valsts Dienvidosetija. No 2010. līdz 2012. gadam Krievija veica tuneļa rakonstrukciju.

Tunelim ir liela stratēģiskā nozīme, jo Gruziju ar Krieviju pār Lielo Kaukāzu saista vēl tikai Kaukāza Kara ceļš un robežpunkts Abhāzijā, ko Gruzijas valdība atzīst par nelikumīgu. Kontrolei pār Rokas tuneli bija nozīmīga loma 2008. gada Krievijas—Gruzijas karā.

## Ārējās saites

* Rokas tuneļa apraksts
Argolidas līcis

thumb|240px|Argolidas līča satelītattēls
**Argolidas līcis**, arī **Argoliks** (), ir Egejas jūras līcis starp Argolīdas pussalu un Arkādijas un Lakonijas austrumu piekrasti. Šis ir lielākais no trim lielajiem līčiem, kas veido Peloponēsas dienvidu piekrasti. Kopā ar Saroniku un Argolīdas dienvidu piekrasti veido tā saucamo Argosaronisko reģionu. Līcī ietek Inahosas un Tanosas upes.

Argolidas līča piekrastei raksturīgi stāvi, klinšaini krasti dienvidu Arkādijā un lēzeni krasti līča ziemeļu daļā, kas tālāk pāriet Argosas līdzenumā. Argolidas līča piekrastes nozīmīgākās pilsētas ir Nauplija, Astrosa, Tira, Tolona, Portoheliona, Leonidiona un Nea Kiosa. Līcī ir vairākas nelielas salas, lielākās no tām ir Ipsili, Platija un Romvi. Visas trīs salas atrodas netālu no Argolīdas krastiem. Pie Argolidas līča izejas atrodas Speces sala, kas ir lielāka par iepriekšējām.

Argolidas līcis bija Grieķijas aizvēsturiskās kultūras centrs, un tās piekrastē atradās vienas no nozīmīgākajām senās Grieķijas apdzīvotajām vietām: Lerna, Asine un Franhti.

## Atsauces

## Ārējās saites
Sergejs Aksakovs

**Sergejs Timofejevičs Aksakovs** (, dzimis , miris ) bija Krievijas rakstnieks, teātra un literatūras kritiķis, nodarbojās arī ar tauriņu kolekcionēšanu. Viņa grāmatās galvenokārt rakstīts par makšķerēšanu un medībām. Viņš ir tēvs vairākiem citiem ievērojamiem rakstniekiem — Konstantīnam Aksakovam, Ivanam Aksakovam un Verai Aksakovai.

## Ārējās saites
Delfīnu sala

**"Delfīnu sala"** () ir angļu rakstnieka Artura Klārka 1963. gadā sarakstīts zinātniskās fantastikas romāns. Tas pirmoreiz publicēts 1963. gadā.

Latviešu valodā grāmatu sērijā "Fantastikas pasaulē" izdevusi izdevniecība "Zinātne" 1969. gadā.

## Sižets
Romāna darbība norisinās 21. gadsimtā. Pusaudzis Džonijs Klintons nepamanīts ielavās starpkontinentālā kravas kuģī uz gaisa spilvena. Viņš grib aizbēgt no savas audžuģimenes, kur jūtas nevienam nevajadzīgs. Kuģis cieš avāriju pie Austrālijas krastiem. Džonijam izdodas ierāpties kādā pēc avārijas ūdenī peldošā kastē. Delfīnu bars palīdz viņam nokļūt līdz kādai Lielā Barjeru rifa salai, ko uz tās atrodošās pētniecības stacijas iemītnieki iedēvējuši par Delfīnu salu.

Nokļuvis uz salas, kur tiek draudzīgi uzņemts, Džonijs drīz padomju profesora Kezena vadībā sāk piedalīties delfīnu uzvedības un valodas izpētē, kā arī to apmācībā.

Viņš sāk iepazīt Salas aizraujošo zemūdens pasauli un tās iemītniekus, piedalās arī veiksmīgā eksperimentā, kurā tiek mēģināts nodibināt kontaktu ar zobenvaļiem.

Džonija iegūtās prasmes saziņā ar delfīniem drīz vien lieti noder. Delfīnu salu skar vētra, nogremdējot vai sabojājot visus kuģus, un nopietni slimo profesoru Kezenu nav ar ko nogādāt uz slimnīcu kontinentā, kas no salas atrodas simt jūdžu attālumā. Nav arī iespējas lūgt palīdzību pa radio. Taču Džonijs, izmantojot iegūtās prasmes delfīnu vadīšanā, ar akvaplānu nokļūst līdz kontinentam un izsauc palīdzību. 

Pēc profesora ieteikumiem Džonijs gatavojas iestāties universitātē. Viņa priekšā ir pavērusies milzīgā, aizraujošā pasaule, pilna jaunu atklājumu.
Arkādijas nome

**Arkādijas nome** () ir Grieķijas Peloponēsas perifērijas nome, kas atrodas Peloponēsas pussalas centrālajā daļā un austrumos. Dienvidos tā robežojas ar  Lakonijas nomi, dienvidrietumos ar Mesēnijas nomi, ziemeļaustrumos ar Argolīdas nomi, ziemeļos ar Korintijas nomi, kā arī ar Rietumgrieķijas perifērijas Ahajas nomi, bet rietumos ar Rietumgrieķijas perifērijas Elīdas nomi. Austrumos to apskalo Egejas jūras Argolīdas līča ūdeņi. Arkādijas nomes administratīvais centrs ir Tripole.

Arkādijas nomē ir Arkādijas vēsturiskais apgabals, kur bija vairāki nozīmīgi senās Grieķijas kultūras centri, piemēram, Tegeja, Mantineja, Orhomena, Megalopole un citi. Arkādijas vēsturiskais apgabals bija vienīgais Peloponēsas apgabals bez izejas pie jūras. Mūsdienu Arkādijas nomē bez senās Arkādijas ir iekļauts arī Kinurijas vēsturiskais apgabals, kā arī daļa no Argolīdas un Lakonijas vēsturiskajiem apgabaliem.

## Administratīvais iedalījums
left|220 px|thumb|Arkādijas nomes dalījums dēmos.
Arkādijas nome ir sadalīta piecās pašvaldībās jeb dēmos:

# Tripoles dēms
# Ziemeļkinurijas dēms
# Gortinijas dēms
# Dienvidkinurijas dēms
# Megalopoles dēms
Miasa (upe)

**Miasa** (, ) ir upe Krievijā, Dienvidurālu kalnu austrumos. Upes garums ir 658 km. Miasas izteka atrodas Baškortostānā, tālāk tā plūst caur Čeļabinskas apgabalu un Kurgānas apgabalā ietek Isetas upē. Tā ir daļa no Obas upes baseina. Lielākās apdzīvotās vietas upes krastos ir Čeļabinska un Miasa.

## Ārējās saites
Hristiāns Jarošs

**Hristiāns Jarošs** (, dzimis ) ir slovāku hokejists, spēlē aizsarga pozīcijā. Pašlaik (2022) Jarošs pārstāv KHL komandu Omskas "Avangard". Iepriekš Jarošs ir spēlējis Zviedrijas hokeja līgas klubā Luleå HF, kā arī NHL klubos Otavas "Senators", Sanhosē "Sharks", Ņūdžersijas "Devils".

2022. gada 9. jūnijā parakstīja viena gada līgumu ar KHL komandu Omskas "Avangard".

Slovākijas hokeja izlases sastāvā ir spēlējis 2016. un 2018. gada Pasaules čempionātos.

## Ārējās saites

## Atsauces
Lakonijas nome

**Lakonijas nome** () ir viena no Peloponēsas perifērijas nomēm, kas atrodas Peloponēsas pussalas dienvidos. Ziemeļos tā robežojas ar Arkādijas nomi, bet rietumos ar Mesēnijas nomi. Austrumos to apskalo Krētas jūra, dienvidos Lakoniks, bet dienvidrietumos Mesiniks. Lakonijas nomes administratīvais centrs ir Sparta. Lakonijas nome iekļauj sevī Lakonijas vēsturisko apgabalu, kur atradās tādi nozīmīgi senās Grieķijas kultūras centri, kā Sparta, Amikla, Gitija u.c., bet Bizantijas laikā Mistra un Monemvasija.

## Administratīvais iedalījums
left|220 px|thumb|Lakonijas nomes dalījums dēmos.
Lakonijas nome ir sadalīta piecās pašvaldībās jeb dēmos:

# Spartas dēms;
# Austrummani dēms;
# Elafonisas dēms;
# Eurotas dēms;
# Monemvasijas dēms.
Breidijs Tkačuks

**Breidijs Tkačuks** (, dzimis ) ir ASV hokejists, spēlē uzbrucēja pozīcijā. Kopš 2018. gada Tkačuks pārstāv NHL komandu Otavas "Senators". Viņa brālis Metjū Tkačuks arī ir hokejists, tāpat kā viņa tēvs Kīts Tkačuks.

## Ārējās saites
Korintijas nome

**Korintijas nome** (gr. Νομός Κορινθίας) ir viena no Peloponēsas perifērijas nomēm, kas atrodas Peloponēsas pussalas ziemeļos. Dienvidos tā robežojas ar  Arkādijas un Argolīdas nomi, rietumos ar Rietumgrieķijas perifērijas Ahajas nomi, bet ziemeļaustrumos ar Atikas perifērijas Rietumatikas nomi. Austrumos tai ir izeja pie Saronika līča, bet ziemeļos to apskalo Korintas līcis. Abi līči šeit ir savienoti ar Korintas kanālu. Korintijas nomes administratīvais centrs ir Korinta. Korintijas nome iekļauj sevī Korintijas vēsturisko apgabalu, kur atradās tādi nozīmīgi senās Grieķijas kultūras centri, kā senā Korinta ar Akrokorintu un savām ostām Lehaju un Kenhreju, Istmija, Nemeja, Sikiona u.c.

## Administratīvais iedalījums
left|250 px|thumb|Korintijas nomes dalījums dēmos.
Argolīdas nome ir sadalīta sešās pašvaldībās jeb dēmos:

# Korintas dēms
# Velo-Voksas dēms
# Lutraki-Agio Teodoru dēms
# Nemejas dēms
# Ksilokastro-Evrostinas dēms
# Sikionas dēms
Mesinijas nome

**Mesinijas nome** (gr. Νομός Μεσσηνίας) ir viena no Peloponēsas perifērijas nomēm, kas atrodas Peloponēsas pussalas dienvidrietumos. Austrumos tā robežojas ar Lakonijas nomi, ziemeļaustrumos ar Arkādijas nomi, bet ziemeļos ar Rietumgrieķijas perifērijas Elīdas nomi. Rietumos to apskalo Jonijas jūra, bet dienvidos Mesiniks. Mesinijas nomes administratīvais centrs ir Kalame. Mesinijas nome iekļauj sevī Mesinijas vēsturisko apgabalu, kur atradās tādi nozīmīgi senās Grieķijas kultūras centri, kā Mesini, Pila, Basaja u.c. Šeit atrodas arī Nestora pils, kas ir viens no nedaudzajiem Mīnojas civilizācijas pieminekļiem kontinentālajā Grieķijā.

## Administratīvais iedalījums
left|220 px|thumb|Mesinijas nomes dalījums dēmos
Mesinijas nome ir sadalīta sešās pašvaldībās jeb dēmos:

# Kalames dēms
# Rietummani dēms
# Mesines dēms
# Ihalijas dēms
# Pilas-Nestoras dēms
# Trifilijas dēms
Baškortostānas karogs

**Baškortostānas karogs** (, ) ir Baškortostānas Republikas karogs. Pašreizējais karogs tika pieņemts . Līdz 2003. gadam tā malu proporcijas bija 1:2, bet pēc tam 2:3. Karogu veido trīs horizontālās līnijas: zila, balta un zaļa, bet centrā atrodas stilizēts, dzeltens kurajas zieds, kas simbolizē draudzību.

## Karogu vēsture

Flag of Bashkurdistan.svg|Baškīrijas karogs no 1918. līdz 1924. gadam
Флаг Башкирской АССР (1925).gif|Baškīru APSR karogs līdz 1937. gadam
Flag of the Bashkir ASSR (1938–1947).svg|Baškīru APSR karogs līdz 1954. gadam
Flag of the Bashkir ASSR.svg|Baškīru APSR karogs no 1954. līdz 1992. gadam
Flag of Bashkortostan (1992–2003).svg|Baškortostānas karogs no 1992. līdz 2003. gadam (malu proporcija 1:2)
Grenlandes Universitāte

**Grenlandes Universitāte** (, ) ir 1987. gadā dibināta universitāte Grenlandes galvaspilsētā Nūkā. Mācības notiek pamatā dāniski, vairāki priekšmeti grenlandiski, bet apmaiņas pasniedzēju kursi - angļu valodā. Apmaiņas pasniedzēji parasti ir speciālisti tieši Grenlandes jautājumos, kas uz vietas veic pētniecisko darbu.

Universitāte piešķir bakalaura, maģistra un doktora zinātniskos grādus.

Tā sastāv no četriem institūtiem:
*Pedagoģijas institūts
*Medmāsu un veselības zinātņu institūts
*Sociālo zinību, ekonomikas un žurnālistikas institūts
*Kultūras, valodas un vēstures institūts

## Ārējās norādes

*
Sliktie vārdi

**"Sliktie vārdi"** () ir 2013. gada ASV kinokomēdija, kuras režisors, kā arī viens no producentiem un galveno lomu atveidotājiem ir Džeisons Beitmens. Citas lomas atveido Ketrīna Hāna, Rohans Čandrs, Bens Falkons, Filips Beikers Hols un Elisona Džennija. Filmas pirmizrāde notika  Toronto Starptautiskajā kinofestivālā.

40 gadus vecais Gajs Trilbijs, kurš nepabeidza astoto klasi, atrod nepilnības nacionālā burtošanas čempionāta nolikumā un izdomā čempionātā piedalīties.

## Atsauces

## Ārējās saites
Identitātes zagle

**"Identitātes zagle"** () ir 2013. gada ASV kinokomēdija, kuras režisors ir Sets Gordons. Galvenās lomas atveido Džeisons Beitmens, Melisa Makārtija, Džons Favro, Amanda Pīta, Dženesisa Rodrigesa, Moriss Čestnats un T.I.. Filmas pirmizrāde notika .

Biznesmenis Sendija Patersons dodas no Denveras uz Floridu, lai stātos pretī kādai sievietei Daienai, kura nozagusi Sendija identitāti un tērē viņa naudu.

## Atsauces

## Ārējās saites
Ielu advokāts

**"Ielu advokāts"** () ir 2011. gada trillera filma, kas balstīts uz Maikla Konelija tāda paša nosaukuma romānu. Filmas režisors ir Breds Furmans. Galvenās lomas atveido Metjū Makonahijs, Marisa Tomeja, Raiens Filipe, Džošs Lūkass, Džons Legisamo, Maikls Penja un Boba Gantons. Filmas pirmizrāde notika  Holivudā.

Advokāts, kurš aizstāv bagātu cilvēku, sāk ticēt tam, ka viņa klients ir vainīgs vairāk nekā tikai vienā noziegumā.

## Atsauces

## Ārējās saites
Ziemeļegejas perifērija

**Ziemeļegejas perifērija** (gr. Περιφέρεια Βορείου Αιγαίου) ir otrā līmeņa administratīvi teritoriālā vienība (perifērija) Grieķijas austrumu daļā, kurā ietilpst Egejas jūras ziemeļu salas. Izņēmums ir Tasas un Samotrākes salas, kas ietilpst Austrummaķedonijas un Trāķijas perifērijā, kā arī Imrozas (Gekčeadas) un Tenedas (Bozdžadas) salas, kas pieder Turcijai. Ziemeļegejas perifērija tika izveidota 1987. gada administratīvās reformas ietvaros. Ar "Kallikratis" programmas apstiprināšanu 2010. gadā tika definētas un paplašinātas administratīvās pilnvaras. Kopā ar Dienvidegejas perifēriju to pārrauga Egejas decentralizētā pārvalde, kas atrodas Pirejā. Bet Ziemeļegejas perifērijas administratīvais centrs atrodas Mitilini  pilsētā, Lesbas salā.

Līdz 2010. gada reformai perifēriju veidoja trīs prefektūras (Sama, Hija un Lesba). Tagad tā ir sadalīta piecās reģionālajās vienībās: Lesba, Hija, Ikarija, Lemna un Sama.

Reģiona gubernators (periferiarhs) ir Kristiāna Kalogiru (Jaunā Demokrātija), kura 2014. gada 2. oktobrī pēc vietējām vēlēšanām nomainīja Nasosu Gjakali.

## Atsauces
Mads (filma)

**"Mads"** () ir 2012. gada drāmas filma, kuras režisors un scenārija autors ir Džefs Nikolss. Galvenās lomas atveido Metjū Makonahijs, Tajs Šeridans, Džeikobs Loflends, Sems Šeperds un Rīza Viterspūna. Filmas pirmizrāde notika  Kannu filmu festivālā.

Divi 14 gadus veci zēni, Elliss un Nekbouns, satiek Madu, kuram dzen pēdas. Elliss un Nekbouns noslēdz paktu, lai palīdzētu Madam izbēgt no sekotājiem, kā arī atrast viņa draudzeni Džuniperu.

## Atsauces

## Ārējās saites
The Gift

***The Gift*** var būt:
* "Dāvana" (*The Gift*), 2015. gada psiholoģisks trilleris;
* "Gaišreģe" (*The Gift*), 2000. gada ASV trilleris.
Dāvana (filma)

**"Dāvana"** () ir 2015. gada ASV un Kanādas psiholoģiskā trillera filma, kuras režisors, scenārija autors, kā arī viens no producentiem un galveno lomu atveidotājiem ir Džoels Edžertons. Citas lomas atveido Rebeka Hola un Džeisons Beitmens. Filmas pirmizrāde notika  Losandželosā.

Saimona un viņa sievas Robinas dzīve apgriežas kājām gaisā pēc tam, kad Saimona sens paziņa Gordo sāk abiem sūtīt noslēpumainas dāvanas, bet gaismā nāk vairāk nekā 20 gadus sens, šausminošs noslēpums.

## Atsauces

## Ārējās saites
Dēms

**Dēms** (gr. *δήμοι*) ir zemākā Grieķijas administratīvi teritoriālā vienība, kas atbilst municipalitātei. Dēmi tika izveidoti pēc 2010. gada 27. maijā Grieķijas parlamenta apstiprinātās "Kallikratis" programmas, Grieķijas administratīvā dalījuma reformas ietvaros. Likums stājās spēkā no 2011. gada 1. janvāra. Līdz ar to, apvienojot virkni jau esošo municipalitāšu un kopienu, tika izveidoti dēmi. Dēmu pārvalda mērs jeb dimarhs (*δήμαρχος*) un municipālā padome (*δημοτικό συμβούλιο*), kas reģionālajās vēlēšanās tiek pārvēlēti ik pēc 5 gadiem. Šis municipalitātes tiek sīkāk iedalītas municipālajās nodaļās (*δημοτικά διαμερίσματα*) un tālāk kopienās (κοινότητες). Kopienām ir savas padomes, taču tām ir tikai konsultējoša funkcija.

## Ārējās saites
Buranovas vecmāmiņas

**Buranovas vecmāmiņas** (, , ) ir udmurtu mūzikas grupa no Buranovas ciema Udmurtijā, Krievijā, kas savu darbību aizsāka 1968. gadā. 

Grupa pārstāvēja Krieviju 2012. gada Eirovīzijas dziesmu konkursā Baku, Azerbaidžānā ar dziesmu *[[Party for Everybody]]*, kur ieguva 2. vietu, iegūstot punktus no visām konkursa dalībvalstīm, izņemot vienu, Šveici, un paliekot tikai aiz Zviedrijas — konkursa uzvarētājvalsts. Par nopelnīto naudu Buranovā tika uzbūvēta baznīca.

## Atsauces
Progress MS-11

***Progress MS-11*** (***Прогресс МС-11***; SKS apzīmējums ***ISS-72P***) bija Krievijas automātisks *[[Progress-MS]]* sērijas kravas kosmosa kuģis. Paredzēts kravu nogādāšanai uz Starptautisko kosmosa staciju (SKS). Tas orbītā tika palaists 2019. gada aprīlī. *Progress MS-11* darbību beidza 2019. gada jūlijā.

## Krava
Kopējā kravas masa starta brīdī bija vairāk nekā 2,5 t. Īpašajās tvertnēs ietilpa degviela (), skābeklis (), gaiss (), ūdens (). Hermētiskajā kravas telpā (pavisam ) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.

## Lidojuma gaita
*Progress MS-11* tika palaists  11:01:35 *[[Universālais koordinētais laiks|UTC]]* ar nesējraķeti *[[Sojuz-FG]]* no Baikonuras kosmodroma.

Saslēgšanās ar staciju automātiskā režīmā notika 4. aprīlī 14:22 *UTC* pie *[[Pirs (SKS)|Pirs]]* moduļa, 3 stundas 20 minūtes pēc starta, kas ir SKS sasniegšanas rekords.

 10:44 *UTC* *Progress MS-11* atvienojās no SKS. 13:50 *UTC* tika iedarbināts dzinējs bremzēšanas manevram. 14:23 *UTC* kravas kuģis nogāja no orbītas. Tas iegāja Zemes atmosfērā un sadega. Nesadegušās daļas 14:32 *UTC* iekrita Klusā okeāna dienvidu daļā.

## Atsauces
Luhanskas Tautas Republika

**Luhanskas Tautas Republika (LTR)** (), arī **Luganskas tautas republika** (), bija pašpasludināts daļēji atzīts valstisks veidojums Ukrainas austrumos, kuru 2022. gada 30. septembrī anektēja Krievijas Federācija.

## Izveide
LTR līdzās DTR izveidoja 2014. gada pavasarī; abām “tautas republikām” bija piedāvāts apvienoties, izveidojot Jaunkrieviju. 2014. gada 6. aprīlī starp Ukrainas bruņotajiem spēkiem un Krievijas atbalstītajiem LTR separātistiem sākās Donbasa karš.

Līdz 2019. gadam LTR bija atzinušas vienīgi Dienvidosetija un DTR, kas pašas nebija starptautiski atzītas valstis. Dažas dienas pirms 2022. gada iebrukuma sākuma Ukrainā 21. februārī LTR atzina arī Krievijas Federācija, Sīrija un Ziemeļkoreja.

## Aneksija
Ukrainas karaspēka pretuzbrukuma laikā 20. septembrī Doneckas, Hersonas, Luhanskas un Zaporižjas apgabalu okupētajās daļās steidzami izsludināja viltus referendumus par pievienošanos Krievijas Federācijai. LTR iedzīvotājiem sagatavoja balsošanas zīmes ar jautājumu krievu valodā "vai jūs atbalstāt Luhanskas Tautas Republikas iekļaušanu Krievijas Federācijas sastāvā ar Krievijas Federācijas subjekta tiesībām?".
Ukrainas ārlietu ministrs Dmitro Kuleba pauda pārliecību, ka Krievijas rīkotie viltus referendumi neko nemainīs un Ukraina turpinās atbrīvot savu teritoriju.

Pēc šķietamā referenduma, kas notika no 23. līdz 27. septembrim, 28. septembrī Krievijas puse pavēstīja, ka par pievienošanos Krievijai Luhanskas apgabalā nobalsojuši 98,4% vēlētāju.
29. septembrī ANO ģenerālsekretārs Antoniu Guterrešs nosodīja Krievijas plānus anektēt okupētās Ukrainas daļas, norādot, ka tā ir bīstama eskalācija, kam nav vietas mūsdienu pasaulē.

30. septembrī Maskavas kremlī Vladimirs Putins kopā ar okupēto Ukrainas reģionu vietvalžiem parakstīja līgumus par četru apgabalu iekļaušanu Krievijas Federācijas sastāvā. Krievijas prezidents savā uzrunā apgalvoja, ka miljoniem "krievu pasaules" iemītnieku sapņojot atgriezties savā "īstajā dzimtenē", no kuras tika nošķirti pēc PSRS sabrukuma 1991. gadā.

## Atsauces

## Ārējās saites
Dinamo stadions (Ufa)

**Dinamo stadions** (, ) ir futbola stadions Ufā, Baškortostānā. No 2009. līdz 2015. gadam te savas mājas spēles aizvadīja Krievijas futbola Premjerlīgas komanda "FK Ufa". Stadionu sāka būvēt 1930. gadā, bet atklāja 1934. gada 6. maijā. 2007. gadā tika veikta stadiona rekonstrukcija.

## Ārējās saites
* 
* Stadiona mājaslapa
Balandes valks

**Balandes valks** (arī **Balandsvalks**) ir apmēram 1 km garš regulēts strauts, faktiski grāvis, Kuldīgas novada Alsungas pagastā uz ziemeļaustrumiem no Balandes gar bijušo Liepājas—Ventspils dzelzceļa līniju.

## Atsauces
Bērzkalnvalks

**Bērzkalnvalks** (arī **Bērzkalnupe**, **Brenčsātes upīte**, **Siliņa**, **Siliņu upe**, **Siliņupe**, **Valks**, līdz Dravniekvalka ietecei **Mucenieku valks**, **Muceniekvalks**, **Mucniekvalks**)  ir Užavas kreisā krasta pieteka Kuldīgas novada Alsungas pagastā.

Izteka - no purvaina apvidus uz austrumiem no Rīvas. Tek ziemeļu virzienā. Lielākā pieteka  - Dravniekvalks. Ietek Užavā pie autoceļa V1262 (pievedceļš Stirnas stacijai) tilta pār Užavu. Bērzkalnvalku šķērso valsts autoceļš V1262, tā krastos atrodas Bērzkalni.

## Atsauces
Pauls Eplē

**Pauls Eplē** (*Paul Éplée*, 1882—1937) bija vācbaltiešu arhitekts, projektējis vairākus namus Jelgavā.

## Dzīvesgājums

Dzimis 1882. gada 26. aprīlī galdnieku meistara Hermaņa Eplē un viņa sievas Evelīnas, dzimušas Beidorfas (*Beudorff*) ģimenē. Viņa tēvs bija dzimis 1851. gadā Bērstelē. Pēc arhitektūras studijām ārzemēs Pauls Eplē atgriezās Jelgavā un kopš 1908. gada ieguva vairākus pasūtījumus sabiedrisko celtņu projektiem dzimtajā pilsētā.
Pēc Pirmā pasaules kara nodarbojās ar nelielu ēku projektēšanu Jelgavā un Bauskā, rakstīja dzeju, bet 1933. gadā sacerēja opereti.
Miris 1937. gada 24. decembrī Jelgavā, apglabāts Rīgas Lielajos kapos.
Viņa projektētie nami sagrauti 1944. gada kaujā par Jelgavu.

## Eplē projektētās ēkas
thumb|200px|Jelgavas krāj- un aizdevumu kases ēka (arhitekts Pauls Eplē).

* Jelgavas Latviešu biedrības nams (1909) Katoļu ielā, sagrauts Otrā pasaules kara laikā
* Pils teātris Jelgavā Pils ielā (1913—1914), sagrauts Otrā pasaules kara laikā
* Jelgavas Kredītbankas nams Akadēmijas ielā (uz Pils ielas stūra), sagrauts Otrā pasaules kara laikā
* Evaņģēliskās jauniešu savienības ēka (1909) Svētes ielā 25, sagrauta Pirmā pasaules kara laikā
* Latviešu lauksaimnieku ekonomiskās sabiedrības nams Katoļu ielā, sagrauts Pirmā pasaules kara laikā

Jelgavas kredītsabiedrības ēka Akadēmijas ielā 2.jpg.jpg|Jelgavas kredītsabiedrības (līdz 1935. gadam Jelgavas krāj- un aizdevumu kases) ēka Akadēmijas ielā 2
Jelgavas Latviešu biedrības nams.jpg|Jelgavas Latviešu biedrības nams Katoļu ielā
Evaņģēliskās jauniešu savienības ēka Jelgavā pirms 1915.jpg|Evaņģēliskās jauniešu savienības ēka 
Latviešu Lauksaimnieku Biedrības nams.jpg|Latviešu Lauksaimnieku Biedrības nams Katoļu ielā
Jelgavas Pils teātris (sagrauts 1944).jpg|Jelgavas Pils teātris Pils ielā (uz Pils salas)


## Literatūra
* *Architect Paul Eplee. Rigasche Rundschau*, 1937, Nr. 238, 5. lpp (nekrologs) 

## Atsauces